stanford-oval/wikipedia huggingface dataset:
Andreea Mitu

| Andreea Mitu |
| --- | --- |

Henkilötiedot
Syntynyt: 22. syyskuuta 1991 (ikä 33)
Kansalaisuus:   Romania
Tennispelaaja
Pituus:  175 cm
Paino:  60 kg
Kätisyys:  oikea
Ammattilaisena:  2006–
Palkintorahat:  912 378 USD
Kaksinpeli
Paras sijoitus:  103. (20.4.2015)
Voitot/tappiot:  384–203
Grand Slam -turnauksissa
Australian avoimet:  1. kierros (2016)
Ranskan avoimet:  4. kierros (2015)
Wimbledon:  1. kierros (2014, 2015)
Yhdysvaltain avoimet:  1. kierros (2015)
Nelinpeli
Paras sijoitus:  69  (24. lokakuuta 2016)
Voitot/tappiot:  247–173
Aiheesta muualla
ITF
WTA
Andreea Mitu (s. 22. syyskuuta 1991 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 103 huhtikuussa 2015. Hän on voittanut urallaan 14 ITF-turnausta kaksinpelissä.
Mitu selvitti tiensä karsintojen kautta Wimbledonin pääsarjaan vuonna 2014. Hän hävisi avauskierroksella neljänneksi sijoitetulle Agnieszka Radwańskalle.
Aiheesta muualla

Andreea Mitu WTA:n sivuilla (englanniksi)
Andreea Mitu ITF:n sivuilla (englanniksi)
Beloje (järvi Štšukinon pitäjässä Pustoškan piirissä)

| Beloje Белое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°32′11″N, 29°30′48″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  ei ojia
Laskujoki:  ei laskuojaa
Järvinumero:  01030000111102000025458
Mittaustietoja
Pituus:  2,6 km 
Leveys:  1,6 km 
Pinta-ala:  65 ha 
Tilavuus:  0,0022 km³ 
Keskisyvyys:  3,4 m 
Suurin syvyys:  12,5 m 
Valuma-alue:  2 km² 
Saaria:  ei saaria
 fiBeloje 
Beloje (ven. Белое) on järvi Luoteis-Venäjällä Pihkovan alueen Pustoškan piirissä. Järvi sijaitsee Bežanitsyn ylängön tunnetulla järvialueella. Järven nimen alkuosa (ven. бело-, belo-) tarkoittaa valkoista ja Beloje on järven nimenä melko yleinen. Sen voisi vapaasti suomentaa Valkijärvi tai Valkojärvi. Suomessa tämän nimisellä järvellä on usein kirkas ja väritön vesi vastakohtana tummalle humuspitoiselle järvelle.
Maantietoa

Järvi on 2,6 kilometriä pitkä, 1,6 kilometriä leveä ja sen pinta-ala on 65 hehtaaria. Siinä on kolme selvää lahtea, jotka työntyvät eri ilmansuuntiin. Saaria ei esiinny, järven keskisyvyys on 3,4 metriä ja sen syvänteessä on 12,5 metriä syvää. Järven ympäristö on metsämaata, jota rikkoo lounaisrannan metsittyvä niitty ja kaakkoispuolella sijaitseva soistuva metsäalue. Viereinen suurempi järvi Tšenoje sijaitsee 200 metrin kannaksen takana. Seutu on lähes autiota lukuun ottamatta kahta pientä kylää Kamenka (ven. Каменка) ja Šatalovo (ven. Шаталово) kauempana järvestä.
Luontoarvoja

Järvessä elää ainakin hauki, ahven, särki, lahna, peledsiika, suutari, made, kiiski, sorva, allikkosalakka, mutakala, pasuri, ruutana ja karppi, sekä jokirapua on niukasti. Järven rannat ovat metsäisiä hiekkarantoja ja järven pohja on hiekkaa ja siltiä.
Vesistösuhteita

Beloje sijaitsee Velikajan valuma-alueella. Velikaja on Velikajan valuma-aluen pääuoma ja valuma-alue muodostaa Narvanjoen vesistöalueen eteläisimmän osan. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Karttojen perusteella järvellä ei olisi ollenkaan ojia vaikka sen lähiympäristössä onkin muutama lampi ja suurempi Tšenoje, joka on lisäksi Velikajan läpivirtausjärvi. Järven valuma-alueeksi onkin ilmoitettu 2,0 neliökilometriä . Pieni valuma-alue, suoalue, järven nimi ja sijainti järvirikkaalla ja hiekkapohjaisella alueella viittaavat suppamaiseen järveen. Järvelle ei ole myöskään merkitty laskuojaa.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Ashbury Heights

Ashbury Heights on ruotsalainen vuonna 2005 perustettu synthpop-yhtye. Yhtye esittää musiikkinsa englanniksi.
Historia

Anders Hagström perusti yhtyeen silloisen tyttöystävänsä Yasmine Uhlinin kanssa Sundsvallissa. He tekivät levysopimuksen saksalaisen Out of Line -levy-yhtiön kanssa. Uhlin lähti yhtyeestä Saksan-kiertueen jälkeen marraskuussa 2008 ja Bergström valitsi uudeksi naisvokalistiksi norjalais-ruotsalaisen laulajan ja mallin Kari Bergin. Yasmine Uhlin palasi yhtyeeseen vuonna 2020.
Jäsenet

Anders Hagström – vokalisti, musiikki ja ohjelmointi
Yasmine Uhlin (2005–2008, 2020-)
Johan Andersson – koskettimet
Jäsenet > Entiset jäsenet

Kari Berg – vokalisti
Diskografia > Studioalbumit

Three Cheers for the Newlydeads (2007)
Take Cair Paramour (2009)
The Looking Glass Society (2015)
The Victorian Wallflowers (2018)
Diskografia > EP:t

Morning Star in a Black Car (2008)
Diskografia > Kokoelmat

Origins (2010)
Diskografia > Demot

Angora Overdrive (2005)
Parliament of Rocks (2005)
Ashbury Heights (2005)
Diskografia > Singlet

Angora Overdrive (2006)
Aiheesta muualla

Ashbury Heights Myspacessa (englanniksi)
Bermudan lippu

Bermudan lippu
Bermudan lippu on 4. lokakuuta 1910 käyttöön otettu Britannian merentakaisen alueen, Bermudan, tunnus. Lipussa on kuvattu Yhdistyneen kuningaskunnan lippu vasemmassa yläkulmassa sekä Bermudan vaakuna alaoikealla punaisella taustalla. Lippu poikkeaa useista Britannian merentakaisten alueiden lipuista, sillä se käyttää Red Ensign -tyyliä yleisemmän Blue Ensign -tyylin sijasta. Ainoastaan Kanada on käyttänyt Red Ensign -tyyliä lipussaan ollessaan Britannian vallan alla.
Britannian merentakaisilla alueilla punataustainen lippu on yleensä laivastolippu. Kaikki alueet käyttivät laivastolippuna alun perin pelkkää Red Ensign -lippua ilman vaakunoita. Kanada sai vuonna 1892 luvan lisätä laivastolippuunsa maan vaakunan, ja pian tämän jälkeen myös bermudalaiset alkoivat käyttää epävirallisia vaakunalla varustettuja lippuja. Punaista, vaakunallista lippua alettiin lopulta käyttää myös maalla epävirallisena kansallislippuna. Britannia antoi sille virallisen hyväksyntänsä vasta lokakuussa 1967.
Aiemmat liput

Bermudasta tuli Britannian siirtomaa vuonna 1707. Se käytti aluksi Ison-Britannian (ja vuodesta 1801 Yhdistyneen kuningaskunnan) lippua. Ensimmäisen oman lippunsa Bermuda sai vuonna 1875. Siinä oli sinisellä pohjalla tangon puoleisessa yläkulmassa Yhdistyneen kuningaskunnan lippu ja liehuvalla puolella Bermudan tunnus, jossa oli kuvattuna kolme laivaa telakalla. Nykyinen lippu otettiin käyttöön vuonna 1910 Bermudan saatua oman vaakunansa.
Ison-Britannian lippu (käytössä Bermudalla 1707–1801)
Yhdistyneen kuningaskunnan lippu (1801–1875)
Bermudan lippu (1875–1910)
Muut liput

Bermudan lipusta on olemassa myös sinipohjainen versio. Se on hallituslippu, jota käytetään Bermudan hallituksen aluksilla. Lisäksi Bermudan kuvernöörillä on oma lippunsa, Yhdistyneen kuningaskunnan lippu, jonka keskelle on sijoitettu seppeleen reunustamaan valkoiseen ympyrään Bermudan vaakuna.
Bermudan hallituslippu
Bermudan kuvernöörin lippu
Aiheesta muualla

Kuvia tai muita tiedostoja aiheesta Bermudan lippu Wikimedia Commonsissa
Beloje (järvi Alolin pitäjässä Pustoškan piirissä)

| Beloje Белое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pustoškan piiri
Koordinaatit:  56°26′27″N, 29°01′43″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Belevitsan valuma-alue
Järveen tulevat joet:  Belevitsa Krivojesta
Laskujoki:  Belevitsa Velikajaan
Järvinumero:  01030000111102000025861
Mittaustietoja
Pinnankorkeus:  135 m  mpy. 
Pituus:  2,7 km 
Leveys:  1,6 km 
Pinta-ala:  1,804 km² 
Tilavuus:  0,017 km³ 
Keskisyvyys:  9,5 m 
Suurin syvyys:  23 m 
Valuma-alue:  18,84 km² 
Saaria:  5 
 fiBeloje 
Beloje (ven. Белое) on järvi Luoteis-Venäjällä Pihkovan alueen Pustoškan piirissä. Järven nimen alkuosa (ven. бело-, belo-) tarkoittaa valkoista ja Beloje on järven nimenä melko yleinen. Sen voisi vapaasti suomentaa Valkijärvi tai Valkojärvi. Suomessa tällaisen nimen on saanut kirkasvetinen järvi.
Maantietoa

Järvi on 2,7 kilometriä pitkä, 1,6 kilometriä leveä ja sen pinta-ala on 1,804 neliökilometriä eli 180 hehtaaria. Järven pohjoispuoliskossa järvi on vain 250 metriä leveä. Kapeikon pohjoispuoli muodostaa järven pohjoisosan, joka on kooltaan noin neljäsosan koko järvestä. Eteläosassa sijaitsevat kaikki saaret, joita on viisi ja joiden pinta-ala on yhteensä 3,1 hehtaaria. Kolme suurinta saarta ovat kokoluokaltaan saman suuruisia. Eteläosan lounaispäässä jää kahden niemen väliin vain 100 metriä leveä kapeikko. Sen länsipuolella aukeaa pieni suojaisia lahti. Järven ymäristö on autiota metsämaata ja lähintä asutusta edustavat kylät Verbilovo (ven. Вербилово), joka sijaitsee kolme kilometriä itää, ja Gavriltsevo (ven. Гаврильцево) sijaitsee 1,5 kilometriä pohjoiseen. Järven vesialue kuuluu kokonaan Pustoškan piirin alueelle, mutta järven länsipuolen rannat ovat jo Sebežin piiriä.
Luontoarvoja

Järvessä elää ainakin hauki, ahven, särki, lahna, muikku, peledsiika, Coregonus maraenoides, seipi, säyne, suutari, made, kiiski, sorva, rantanuoliainen, allikkosalakka, mutakala, törö, salakka, pasuri, punasalakka, ruutana, kuha, simppu ja kymmenpiikki, sekä jokirapua, jota on niukasti. Järven pohja on hiekka ja se kivinen. Hiekan päälle on laskeutunut mutaa. Rannat ovat hiekansekaista soraa, joka on paikoin kivikkoista.
Vesistösuhteita

Beloje sijaitsee Belevitsan (ven. Белевица) valuma-alueella. Belevitsa on Velikajan sivujoki ja se kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Belevitsan valuma-alueella on kolme suurta järveä ja paljon pieniä lampia ja järviä. Belojen lähialueeseen kuuluvat muun muassa Somino (ven. Сомино), joka on niistä suurin ja se laskee eteläosan länsirantaan pienen lammen kautta. Sominon pohjoispuolella sijaitsee Portki (ven. Портки), joka laskuojasta ei ole tietoa. Kahden muun lammen nimeä ei ole kartoissa. Järven valuma-alueen koko on lähteestä riippuen 11,6  tai 18,84 neliökilometriä . Sen suuri koko johtuu Belevitsan valuma-alueesta, joka ulotuu kymmenen kilometriä pohjoiseen. Belevitsa virtaa Ostrovitnojen ja Krivojen kautta ja laskee pohjoisosan pohjoiskärkeen.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Andronikos II Palaiologos

Andronikos II Palaiologos poikansa Mikael IX Palaiologosin kanssa bysanttilaisessa kolikossa. Lyöty 1295–1320.
Andronikos II Palaiologos (1260 – 13. helmikuuta 1332) oli Palaiologos-sukuun kuulunut Bysantin keisari vuosina 1282–1328. Hän oli Mikael VII Palaiologoksen vanhin poika.
Andronikoksen aikana hänen isänsä rakennuttaman laivaston annettiin rappeutua ja Bysantin valtakunnan oli vaikeampi puolustautua Venetsiaa ja Genovaa vastaan. Toisaalta näiden kanssa oli yhteistyötäkin, ja Genova sitoutui huolehtimaan Bysantin merellisestä puolustamisesta. Samalla ottomaanit Osman I:n johdolla valtasivat miltei koko Bithynian. Andronikos palkkasi katalonialaisen Roger de Florin taistelemaan turkkilaisia vastaan. Katalonialaisista ja aragonialaisista koostuva katalonialainen komppania (Companyia Catalana) kukisti turkkilaiset, mutta Roger de Flor osoittautui itse suuremmaksi uhaksi keisarikunnalle. Andronikoksen poika Mikael onnistui salamurhaamaan de Florin vuonna 1305. Tästä syystä komppania julisti sodan Andronikokselle. Komppania soti Traakiassa ja Makedoniassa, ennen kuin se valtasi itselleen Ateenan ruhtinaskunnan.
Vuodesta 1320 eteenpäin Andronikos soti pojanpoikaansa, hallitsijana nimeä Andronikos III Palaiologos käyttänyttä nuorta prinssiä vastaan. Riidan syynä oli, että prinssin kätyrit surmasivat juonitteluissaan erehdyksessä tämän veljen Manuelin, mistä hallitsija vihastui ja riisti pojanpojaltaan vallanperimysoikeuden. Pojanpoika voitti sisällissodan, ja vanha hallitsija luopui vallasta vuonna 1328 ja kuoli vuonna 1332.
Ben Whishaw

| Ben Whishaw |
| --- | --- |

Henkilötiedot
Syntynyt: 14. lokakuuta 1980 (ikä 43) Clifton, Bedfordshire, Englanti
Näyttelijä
Aktiivisena:  1999–
Merkittävät roolit:  Parfyymi I’m Not There Pilvikartasto 007 Skyfall 007 Spectre
Palkinnot
 Parhaan miespääosan kansainvälinen Emmy-palkinto 2009 Criminal Justice Parhaan miespääosan BAFTA 2013 Ontto kruunu 
Aiheesta muualla
IMDb 
Elonet
Benjamin John ”Ben” Whishaw (s. 14. lokakuuta 1980 Clifton, Bedfordshire, Englanti) on brittiläinen näyttelijä. Hän on näytellyt muun muassa elokuvassa Parfyymi (2006) ja televisiosarjassa The Hour. Hän esitti Q:ta Bond-elokuvissa 007 Skyfall, 007 Spectre ja 007 No Time to Die. Vuonna 2018 Whishaw näytteli Mikko Pankkia musikaalielokuvassa Maija Poppasen paluu.
Whishaw on saanut palkintoja televisiorooleistaan. Vuonna 2009 hän voitti parhaan miespääosan kansainvälisen Emmy-palkinnon roolistaan Ben Coulterina televisiosarjassa Oikeuden edessä: Ben ja vuonna 2013 Whishaw sai parhaan pääosanäyttelijän Baftan televisiopalkinnon osastaan Rikhard II:na televisioelokuvassa Ontto kruunu: Rikhard II. Vuonna 2018 hänet palkittiin parhaan miessivuosan Golden Globella BBC:n minisarjasta Perienglantilainen skandaali.
Keväällä 2013 Whishaw palasi teatterilavoille, jossa hän näytteli Peter and Alice -näytelmässä Noel Coward -teatterissa ja syksyllä 2013 Mojo-näytelmässä Harold Pinter Theatre -teatterissa.
Ben Whishaw oli rekisteröidyssä parisuhteessa australialaisen säveltäjän Mark Bradshaw’n kanssa vuosina 2012-2022.
Filmografia > Elokuvat

| Elokuvaroolit> Vuosi | Elokuvaroolit> Suomenkielinen nimi | Elokuvaroolit> Alkuperäinen nimi | Elokuvaroolit> Rooli |
| --- | --- | --- | --- |
| 1999 | The Trench | The Trench | Pte. James Deamis |
| 1999 | Seuralainen | The Escort | Jay |
| 2001 | My Brother Tom | My Brother Tom | Tom |
| 2003 | Valmiina, Mr. McGill | Ready When You Are Mr. McGill | Bruno |
| 2003 | The Booze Cruise | The Booze Cruise | Daniel |
| 2004 | Layer Cake – diilerin käsikirja | Layer Cake | Sidney |
| 2004 | Ikuinen rakkaus | Enduring Love | Spud |
| 2005 | Stoned | Stoned | Keith Richards |
| 2006 | Parfyymi | Perfume: The Story of a Murderer | Jean-Baptiste Grenouille |
| 2007 | I’m Not There | I’m Not There | Bob Dylan/Arthur/Robbie |
| 2008 | Brideshead Revisited – mennyt maailma | Brideshead Revisited | Sebastian Flyte |
| 2009 | Yön kirkas tähti | Bright Star | John Keats |
| 2009 | The International | The International | Rene Antall |
| 2010 | The Tempest | The Tempest | Ariel |
| 2012 | Pilvikartasto | Cloud Atlas | Cabin Boy / Robert Frobisher / Store Clerk / Georgette /Tribesman |
| 2012 | 007 Skyfall | Skyfall | Q |
| 2013 | Lilting | Lilting | Richard |
| 2013 | The Zero Theorem | The Zero Theorem | tohtori |
| 2013 | Days and Nights | Days and Nights | Eric |
| 2014 | Unity | Unity | kertoja |
| 2014 | Paddington | Paddington | Karhuherra Paddington (äänirooli) |
| 2015 | The Lobster | The Lobster | Lmping Man |
| 2015 | Kamppailu merta vastaan | In the Heart of the Sea | Herman Melville |
| 2015 | Suffragette | Suffragette | Sonny |
| 2015 | 007 Spectre | Spectre | Q |
| 2015 | Tanskalainen tyttö | The Danish Girl | Henrik |
| 2016 | Kuninkaan hologrammi | A Hologram for the King | Dave |
| 2017 | Paddington 2 | Paddington 2 | Karhuherra Paddington (äänirooli) |
| 2018 | Maija Poppasen paluu | Mary Poppins Returns | Michael Banks |
| 2019 | Little Joe | Little Joe | Chris |
| 2019 | The Personal History of David Copperfield | The Personal History of David Copperfield | Uriah Heep |
| 2020 | Surge | Surge | Joseph |
| 2021 | 007 No Time to Die |  No Time to Die | Q |
| 2022 | Women Talking | Women Talking | August Epp |
| 2023 | Bad Behaviour | Bad Behaviour | Elon |
| 2023 | Passages | Passages | Martin |
Filmografia > Televisio

| Televisioroolit> Vuosi | Televisioroolit> Suomenkielinen nimi | Televisioroolit> Alkuperäinen nimi | Televisioroolit> Rooli |
| --- | --- | --- | --- |
| 2000 | Black Cab | Black Cab | Ryan |
| 2000 | Toisten lapset | Other People's Children | Sully |
| 2005 | Nathan Barley | Nathan Barley | Pingu |
| 2008 | Oikeuden edessä: Ben | Criminal Justice | Ben Coulter |
| 2011–2012 | The Hour | The Hour | Freddie Lyon |
| 2012 | Ontto kruunu | The Hollow Crown | Rikhard II |
| 2014 | Foxtrot | Playhouse Presents: Foxtrot | Ezra, Jacob |
| 2015 | London Spy | London Spy | Danny |
| 2018 | Perienglantilainen skandaali | A Very English Scandal | Norman Josiffe/Norman Scott |
| 2019–2020 | The Adventures of Paddington | The Adventures of Paddington | Karhuherra Paddington (äänirooli) |
| 2020 | Fargo | Fargo | Rabbi Milligan |
| 2021 | This Is Going to Hurt  | This Is Going to Hurt  | Adam Kay |
Aiheesta muualla

Ben Whishaw Internet Movie Databasessa. (englanniksi)
Ben Whishaw Elonetissä.
Aleksandr Tkatšev

| Mitalit> Maa:   Neuvostoliitto.Miesten telinevoimistelu. Olympialaiset  | Mitalit> Maa:   Neuvostoliitto.Miesten telinevoimistelu. Olympialaiset  | Mitalit> Maa:   Neuvostoliitto.Miesten telinevoimistelu. Olympialaiset  | Maa:   Neuvostoliitto> Miesten telinevoimistelu. |
| --- | --- | --- | --- |
|  Kultaa | Moskova 1980 | joukkuekilpailu |  |
|  Kultaa | Moskova 1980 | nojapuut |  |
|  Hopeaa | Moskova 1980 | renkaat |  |
| MM-kilpailut  | MM-kilpailut  | MM-kilpailut  |  |
|  Kultaa | Fort Worth 1979 | joukkuekilpailu |  |
|  Kultaa | Moskova 1981 | joukkuekilpailu |  |
|  Kultaa | Moskova 1981 | Nojapuut |  |
|  Hopeaa | Strasbourg 1978 | joukkuekilpailu |  |
|  Hopeaa | Fort Worth 1979 | Nojapuut |  |
|  Hopeaa | Fort Worth 1979 | Hyppy |  |
|  Pronssia | Fort Worth 1979 | Henk.koht. 6-ottelu |  |
|  Pronssia | Fort Worth 1979 | Permanto |  |
|  Pronssia | Fort Worth 1979 | Renkaat |  |
Aleksandr Vasiljevitš Tkatšev (ven. Александр Васильевич Ткачёв, 4. marraskuuta 1957 Semiluki, Voronežin alue, Neuvostoliitto) on venäläinen Neuvostoliittoa edustanut entinen telinevoimistelija.
Aleksandr Tkatšev kehittyi telinevoimistelijaksi 1960-luvun mestarivoimistelijan Mihail Voroninin opissa. Hän saavutti urallaan kaksi olympiakultaa ja yhden hopean Moskovan olympiakisoissa 1980. MM-kisoissa hän saavutti kaikkiaan kolme mestaruutta, kolme hopeaa ja kolme pronssia vuosina 1978–1981. Lisäksi hän saavutti kaksi kertaa Neuvostoliiton 6-ottelumestaruuden vuosina 1980 ja 1981 sekä seitsemän telinekohtaista mestaruutta. EM-kisoissa Tkatšev saavutti henkilökohtaisen 6-ottelumestaruuden vuonna 1981. Lisäksi hän saavutti kolme lajikohtaista mestaruutta vuosina 1977–1981, viisi EM-hopeaa sekä kaksi EM-pronssia. Neuvostoliiton mestaruuskisojen hopeamitaleja tuli kaikkiaan viisi ja pronsseja kolme.
Ohessa Aleksandr Tkatševin telinevoimistelumenestys taulukkomuodossa:
| Kilp> vuosi | Urheilutapahtuma | 6-ott>  | Joukkue | Per | Hev | RG | Rek | Noj | Hyp |
| --- | --- | --- | --- | --- | --- | --- | --- | --- | --- |
| 1976 | NL:n mestaruuskisat |  |  |  |  |  |  | 3rd |  |
| 1977 | Maailman Cup | 3rd |  | 2nd | 3rd | 3rd |  | 2nd | 1st |
| 1977 | EM-kisat | 2nd |  | 1st |  | 2nd |  |  | 2nd |
| 1977 | Universiadit |  |  |  |  |  |  | 1st |  |
| 1977 | NL:n mestaruuskisat | 2nd |  |  |  | 3rd |  | 1st | 2nd |
| 1977 | NL:n Cup | 1st |  |  |  |  |  |  |  |
| 1978 | MM-kisat |  | 2nd |  |  |  |  |  |  |
| 1978 | Maailman Cup |  |  |  |  |  |  |  | 3rd |
| 1978 | NL:n mestaruuskisat | 2nd |  |  | 2nd | 3rd |  | 1st | 2nd |
| 1978 | NL:n Cup | 2nd |  |  |  |  |  |  |  |
| 1979 | MM-kisat | 3rd | 1st | 3rd |  | 3rd |  | 2nd | 2nd |
| 1979 | EM-kisat | 2nd |  |  |  |  |  |  | 1st |
| 1979 | NL:n mestaruuskisat |  |  |  | 1st |  |  | 1st | 1st |
| 1979 | NL:n Cup | 2nd |  |  |  |  |  |  |  |
| 1980 | NL:n mestaruuskisat | 1st |  | 1st | 2nd |  |  | 1st | 1st |
| 1981 | MM-kisat |  | 1st |  |  |  |  |  | 1st |
| 1981 | EM-kisat | 1st |  | 3rd |  | 3rd |  | 2nd | 1st |
| 1981 | NL:n mestaruuskisat | 1st |  |  |  | 2nd |  | 1st | 3rd |
| 1981 | NL:n Cup | 1st |  |  |  |  |  |  |  |
Aiheesta muualla

Alexander Tkachev (USSR) voimistelu-ura
Alexander Tkachev (venäjäksi)
Aleksandr Tkachov sport-reference.comissa (Arkistoitu – Internet Archive)
Aleksi Jokela

Aleksi Jokela (s. 1985 Harjavalta) on suomalainen Forecan meteorologi. Hän on toiminut MTV3-kanavalla vuodesta 2012 lähtien. Jokela valmistui Helsingin yliopistosta filosofian maisteriksi vuonna 2011. Vuodesta 2015 lähtien hän on toiminut myös yksityisyrittäjänä Escape Room -pelejä tarjoavassa yrityksessä Exite Live Games.
Assassin’s Creed Valhalla

| Assassin’s Creed Valhalla |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  PlayStation Store, Ubisoft Connect, Microsoft Store, Epic Games Store, Google Stadia, Amazon Luna, Ubisoft Store ja Steam
Ohjaaja:  Ashraf Ismail
Tuottaja:  Julien Laferriere
Säveltäjä:  Jesper Kyd, Sarah Schachner ja Einar Selvik
Pelisarja:  Assassin’s Creed
Pelimoottori:  Anvil
Julkaistu:   10. marraskuuta 2020
Lajityyppi:  toimintaseikkailupeli, toimintaroolipeli ja hiiviskelypeli
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 18  USK 18 
Alusta:  Google Stadia, PlayStation 4, PlayStation 5, Windows, Xbox One, Xbox Series X
Jakelumuoto:  Blu-ray-levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Assassin’s Creed Valhalla on Ubisoft Montrealin kehittämä ja Ubisoftin julkaisema toimintaroolipeli. Peli julkaistiin 10. marraskuuta 2020.
Peli on ensimmäinen Ubisoftin peli, joka julkaistiin yhdeksännen sukupolven pelikonsoleille.
Pelaaminen

Peli on Assassin’s Creed pelisarjan 22. osa. Se sijoittuu vuoteen 873 Viikinkien Englannin hyökkäysten aikakaudelle. Pelin päähahmona on Eivor-niminen viikinki, joka sotkeutuu assassiinien veljeskunnan ja temppeliherrain ritarikunnan väliseen konfliktiin.
Valhallassa pelaaja pääsee rakentamaan ja kehittämään tukikohtaansa, joihin on pelin edetessä mahdollisuus hankkia muun muassa parakki ja seppä. Peliin on myös luvattu parempia taistelumekaniikkoja aikaisempiin versioihin verrattuna ja mahdollisuuteen värvätä uusia jäseniä omiin joukkoihin.
Pelin kuluessa päähahmo lähtee Norjasta Englantiin varhaisessa vaiheessa peliä.
Vastaanotto

Peli on saanut V2.fi:n arvostelussa arvosanaksi 4,5 tähteä viidestä.
Myynti

Peli on tuottanut miljardin dollarin verran ollen pelisarjan tuottoisin. Pelille on julkaistu myös paljon lisäsisältöä ensijulkaisun jälkeen. Peli oli Ubisoftin toiseksi tuottoisin jo pian sen julkaisun jälkeen.
Aiheesta muualla

Assassin’s Creed Valhalla MobyGamesissa (englanniksi)
| --- | --- |
Pääsarja:   Assassin’s Creed  Assassin’s Creed II  Brotherhood  Revelations  Assassin’s Creed III  Black Flag  Unity  Rogue  Syndicate  Origins  Odyssey  Valhalla 
Muut pelit:   Altaïr’s Chronicles  Bloodlines  Discovery  Liberation  Identity  Chronicles 
Elokuvat:  Assassin’s Creed
Lyhytelokuvat:  Assassin’s Creed: Lineage
Animaatioelokuvat:   Assassin’s Creed: Ascendance  Assassin’s Creed: Embers 
Hahmot:   Desmond Miles  Altaïr ibn La-Ahad  Ezio Auditore da Firenze